**Ukážka 1**

**Trygve Gulbranssen: Večne spievajú lesy (úryvok)**

Starý Dag bol z bystrých ľudí. Veľmi zavčasu si všimol výstrahu doby i to, čo počul v meste – a mal rozličnú veľkú moc. Na panstvo priviezli veľa fúr obilia a iného. A ľudia v osade poznali oddávna spôsob mlieť kôru na chlieb a na stráňach bolo nekonečne veľa mladých osík a machu, veľa rozličného lístia, ostrice a tŕstia pre statok, keď človek vedel využiť vhodný čas. Dag myslel na všetko a dal rozhodné rozkazy doma na gazdovstve i v osade a ľuďom, o ktorých sa musel trochu starať na okolí.

Pomohlo ešte aj to, že jesenný mráz nebol taký ostrý tu v útulne skrytej osade, obklopenej horami a listnatými stromami siahajúcimi až do dediny – ako vonku v šírych dedinách, kde mal vietor voľný priechod. Starý Dag a jeho ľudia nazbierali veľa užitočných vedomostí v ťažkých časoch, ktoré prežili, a Dag si dobre zapamätal rozprávania, čo počul. Zo všetkého mali teraz rozličným spôsobom úžitok. Núdza by musela trvať dlho, aby mohla vskutku zasiahnuť tam, kde vládol on.

Na to myslel, keď tak zamyslene hľadel po stole, po jedle a po ostatných? Nie, myšlienkami bol zasa u dobrých ľudí, ktorých mával kedysi okolo seba – a pri úmysle vykonávať ďalej ich vôľu. […]

V poslednom čase urobil niekoľko dobrých skutkov ľuďom v osadách a v dedine, v lesoch i na panstve, malé dobré skutky, o ktorých nikto nemal vedieť. Ale nemal tiež iných, bližších, pre ktorých mohol niečo spraviť?

Tu bol syn. Hm – zdedí po ňom všetko, peniaze i všetko ostatné. O neho sa postaral. Dagove oči dotkli sa Adelheidy a majora a potom pozrel niekoľkokrát tajne sem a tam zo syna na Adelheidu. Všimol si, že obidvaja jedia a jedia – a vlastne – nič nezjedli. Na rannej prechádzke mal dojem, že Adelheidu bolí srdce. A mladý Dag – či nestratil rozum a pokoj odvtedy, čo tu bola slečna Barreová cez Vianoce?

Tí dvaja skrývali teda tajomstvá, o ktorých si mysleli, že ich majú celkom pre seba, a starý Dag tu sedel a čítal ich tajomstvá ako čísla na nejakej listine.

***Zdroj:*** *GULBRANSSEN, T.: Večne spievajú lesy. Bratislava : Slovenský spisovateľ, 1966, s. 251 – 252.*

**1. Na základe ukážky 1 označte možnosť, v ktorej sú správne určené vlastnosti starého Daga.**

1. predvídavý, rozvážny, zištný, vzdelaný, bystrý
2. predvídavý, ľudský, bystrý, rozhľadený, rozhodný
3. všímavý, múdry, skromný, prefíkaný, bystrý
4. všímavý, lakomý, pyšný, vzdelaný, panovačný

**2. Označte možnosť, ktorá z ukážky 1 nevyplýva.**

1. Mladý Dag sa zaľúbil do Adelheidy Barreovej.
2. Mladý Dag je jediný dedič svojho otca – starého Daga.
3. Udalosti opísané v ukážke sa odohrávajú počas Vianoc.
4. Dag sa staral o svojich blízkych aj o ľudí vo svojom okolí.

**3. Z ukážky 1 vyplýva, že čas neúrody ľahšie prekonajú ľudia na dedine ako v meste, pretože**

1. na dedine majú ľudia svoje polia, na ktorých sa vždy niečo urodí.
2. sú skromní a nemárnia svoj čas na zbytočnosti alebo svetskú zábavu.
3. núdza nemá miesto ani žiadnu moc na nijakom vidieckom gazdovstve.
4. majú mnohé skúsenosti z ťažkých rokov a všetko z prírody vedia využiť.

**4. Rozhodnite, ako vznikli slová** *panstvo, skrývať, zamyslene.*

1. skladaním b) skracovaním c) odvodzovaním d) preberaním slov

**5. Vypíšte z  prvého odseku ukážky 1 slovo so slabikotvornou hláskou.**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. V ktorej z možností sa uplatňuje pravidlo rytmického krátenia?**

1. z bystrých ľudí c) malé dobré skutky
2. v šírych dolinách d) veľa rozličného lístia

**7. Označte správny počet slov z prvého odseku ukážky 1, ktoré sa skloňujú podľa vzoru vysvedčenie.**

1. 2 b) 3 c) 4 d) 5

**8. Z vety** *Jesenný mráz nebol taký ostrý v útulne skrytej osade.* **vypíšte prísudok.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**9. Ktorý slohový postup prevláda v ukážke 1?**

1. informačný b) rozprávací c) opisný d) výkladový

**10. Zaraďte ukážku z diela** *Večne spievajú lesy* **k jazykovému štýlu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **Ukážka 2**  **Milan Rúfus – Svet s mamou**  *Mama bola náš každodenný chlieb,*  *otec bol sviatok. Roky moje spiace!*  *Len na počiatku zimy prinášal*  *murársky riad a riekol: niet už práce.*  *A dovtedy sme žili bez neho*  *väčšiu časť roka. Bývalo to presné:*  *pár roličiek a kravku vo dvore*  *opatrovala robota a piesne.*  *Na všetko bolo času. Na všetko*  *a na nič, deň bol prudkých dejov plný.*  *Strhávali nás ráno zo spania*  *do svojho víru jeho svetlé vlny.*  *A vyplavili iba k večeru,*  *keď začalo sa nad chotárom stmievať.*  *Na detských chrbtoch domov niesli sme*  *batôžky trávy, ďateliny, dreva.*  *Buď pochválený, kto si namiešal*  *zázračný nápoj protichodných vôní:*  *radosti, driny, krásy, trápenia...*  *Ty moje detstvo na zelenom koni!* |

**33. Čo je témou ukážky 2?**

a) spomienky na otca

b) spomienky na matku

c) spomienky na detstvo

d) spomienky na rodný kraj

**34. Vyberte možnosť, ktorá nevyplýva z textu ukážky 2.**

a) Otec lyrického hrdinu bol murár.

b) Detstvo lyrického hrdinu bolo bezstarostné.

c) Život na gazdovstve bol plný práce od svitania

do zotmenia.

d) Deti sa aktívne podieľali na práci na gazdovstve.

**35. Určte v ukážke 2:**

**a) literárny druh:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**b) literárny žáner:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**c) druh rýmu v 3. strofe:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Doplňte vhodné hlásky a čiarky!**

Dnes je doba búrlivého rozvoja ved\_\_ a technik\_\_. Svet ovládli počítače a  pokrok uháňa míľov\_\_m\_\_ krokmi vpred. V porovnaní \_\_   minulosťou je dnešok rýchlejší a nap\_\_navejší. Prevláda dop\_\_t po vzdelan\_\_ch odborníkoch vo všetkých profesiách. Preto dnes majú takmer všetci mlad\_\_ ľudia počítač. V\_\_nimkou nie som ani ja. Na sestr\_\_n\_\_ prosenie nám ho rodičia kúpili už pred pár rokm\_\_.

Možno niektor\_\_ z vás túžia dob\_\_ť dosky javiska in\_\_ by chceli vym\_\_šľať nové technológie, ďalší túžia byť prv\_\_ na \_\_arse. Túžbo\_\_ mnohých je byť najvyh\_\_adávanejšími odborníkmi. V\_zbrojte sa teda chuťou do učenia a výsledok tohto úsilia bude najv\_\_čšou odmenou. Stretneme sa v ciel\_\_!